Document ID: 32014R0133

A BIZOTTSÁG 133/2014/EU RENDELETE
(2014. január 31.)
a 2007/46/EK európai parlamenti és tanácsi irányelvnek, az 595/2009/EK európai parlamenti és tanácsi rendeletnek és az 582/2011/EU bizottsági rendeletnek a kibocsátási határértékek tekintetében a műszaki fejlődéshez történő hozzáigazításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5-i 2007/46/EK európai parlamenti és tanácsi irányelvre („keretirányelv”) (1) és különösen annak 39. cikke (2), (6) és (7) bekezdésére,
tekintettel a nehéz tehergépjárművek kibocsátásai (Euro VI) tekintetében a gépjárművek és motorok típusjóváhagyásáról, a járművek javítására és karbantartására vonatkozó információkhoz való hozzáférésről, a 715/2007/EK rendelet és a 2007/46/EK irányelv módosításáról, valamint a 80/1269/EGK, a 2005/55/EK és a 2005/78/EK irányelv hatályon kívül helyezéséről szóló, 2009. június 18-i 595/2009/EK európai parlamenti és tanácsi rendeletre (2) és különösen annak 4. cikke (3) bekezdésére, 5. cikke (4) bekezdésére, 6. cikke (2) bekezdésére és 12. cikkére,
mivel:
(1)
Az 595/2009/EK rendelet kibocsátási határértékeket és közös műszaki előírásokat határoz meg a gépjárművek és pótalkatrészek típusjóváhagyására kibocsátásuk tekintetében, továbbá szabályokat állapít meg a használatban lévő járművek megfelelőségére, a fedélzeti diagnosztikai (OBD-) rendszerekre, valamint a tüzelőanyag-fogyasztás mérésére.
(2)
A járművek környezetvédelmi tulajdonságainak javítása érdekében részecskeszámra vonatkozó határértéket kell bevezetni a szikragyújtású motorokra vonatkozóan.
(3)
A gépjárműveknek és a motoroknak a nehéz tehergépjárművek kibocsátásai (Euro VI) tekintetében történő típusjóváhagyásáról szóló jogszabályokat hozzá kell igazítani a műszaki fejlődéshez. A vegyes üzemű motorok és járművek típusjóváhagyására és a használatban lévő vegyes üzemű motorok és járművek megfelelőségére vonatkozó követelményekről ezért rendelkezni kell. A gáz-halmazállapotú tüzelőanyagot használó motorok típusjóváhagyására vonatkozó további kérdésekkel is foglalkozni kell.
(4)
Az 582/2011/EU bizottsági rendelet (3) előírja a szén-monoxidra vonatkozó fedélzeti diagnosztikai küszöbérték meghatározását.
(5)
A legfeljebb 7,5 tonna műszakilag megengedhető legnagyobb terhelt tömegű nehéz haszonjárművek esetében helyénvaló megengedni, hogy a szóban forgó járművekbe beszerelt fedélzeti diagnosztikai rendszereket részben a könnyű haszongépjárművekre vonatkozó fedélzeti diagnosztikai szabályok szerint fejlesszék ki, anélkül, hogy ez a járművek környezetvédelmi tulajdonságaik rovására menne.
(6)
Az 582/2011/EU rendelet többször hivatkozik az Egyesült Nemzetek Európai Gazdasági Bizottságának (ENSZ-EGB) előírásaira, különösen az ENSZ-EGB 49. sz. előírására (4), amely azokról a műszaki előírásokról szól, amelyeket a tagállamoknak, a gyártóknak és a műszaki szolgálatoknak típusjóváhagyás során és a használat közbeni megfelelőség ellenőrzése esetén kell követniük. Mivel a járműelőírások összehangolásával foglalkozó világfórum (WP.29) elfogadta az ENSZ-EGB 49. sz. előírásának 06. módosítássorozatát, az Euro VI kibocsátási határértékekre vonatkozó jogszabályokban frissíteni kell az ENSZ-EGB 49. sz. előírására vonatkozó hivatkozásokat.
(7)
Meg kell állapítani néhány további követelményt annak érdekében, hogy biztosított legyen az EK-típusjóváhagyás és az ENSZ-EGB 49. sz. előírása alapján történő típusjóváhagyás egyenértékűsége.
(8)
A motorolaj hőmérsékletét Kelvinben kell megadni. A 2007/46/EK irányelv VIII. mellékletét ezért módosítani kell.
(9)
A 2007/46/EK irányelvet, az 595/2009/EK rendeletet és az 582/2011/EU rendeletet ezért ennek megfelelően módosítani kell.
(10)
Annak érdekében, hogy a tagállamoknak és a gyártóknak elegendő idejük legyen az információs rendszerek módosítására, a megfelelőségi nyilatkozatra vonatkozó módosítások alkalmazását indokolt elhalasztani.
(11)
Az ebben a rendeletben előírt intézkedések összhangban vannak a „Műszaki Bizottság - Gépjárművek” elnevezésű bizottság véleményével,
ELFOGADTA EZT A RENDELETET:
1. cikk
A 2007/46/EK irányelv I., III., IV. és IX. melléklete e rendelet I. mellékletének megfelelően módosul:
2. cikk
Az 595/2009/EK rendelet I. mellékletének helyébe e rendelet II. melléklete lép.
3. cikk
Az 582/2011/EU rendelet a következőképpen módosul:
1.
a 2. cikk a következőképpen módosul:
a)
a 9. pont helyébe a következő szöveg lép:
„9.
»minősített lerontott alkatrész vagy rendszer«: olyan alkatrész vagy rendszer, amelyet szándékosan lerontottak például gyorsított öregítéssel, illetve szabályozott módon történő manipulálással, és amelyet az ENSZ-EGB 49. sz. előírása 9B. mellékletének rendelkezései szerint a jóváhagyó hatóság a motorrendszer fedélzeti diagnosztika működésének demonstrálására történő használathoz ilyenként elfogadott;”;
b)
a 19. és 20. pont helyébe a következő szöveg lép:
„19.
»Wobbe-index (alsó: Wl; vagy felső: Wu)«: az egységnyi térfogatú gáz megfelelő fűtőértékének és az azonos referenciaviszonyok mellett mért relatív sűrűsége négyzetgyökének hányadosa:
amelyet a következőképpen is ki lehet fejezni:
20.
»λ-eltolódási tényező« (a továbbiakban: »Sλ«): az az ENSZ-EGB 49. sz. előírása 4. melléklete 5. függelékének A.5.5.1. szakaszában meghatározott kifejezés, amely a motorvezérlő rendszer megkívánt flexibilitását írja le arra az esetre, ha a λ levegőfelesleg-arány megváltozik, a tiszta metántól különböző összetételű, gázzal működő motorok esetében;”;
c)
a szöveg a következő 45-56. ponttal egészül ki:
„45.
»dízel üzemmód«: vegyes üzemű motor azon szokásos üzemmódja, melynek során a motor semmilyen üzemállapotban nem használ gáznemű tüzelőanyagot;
46.
»vegyes üzemű motor«: olyan motorrendszer, amelyet úgy terveztek, hogy egyidejűleg működjön külön-külön adagolt dízel tüzelőanyaggal és gáz-halmazállapotú tüzelőanyaggal, és az egyik tüzelőanyagból felhasznált mennyiség a másik tüzelőanyaghoz képest az üzemállapottól függően változhat;
47.
»vegyes üzemmód«: vegyes üzemű motor azon szokásos üzemmódja, melynek során a motor egyes üzemállapotokban egyszerre használ dízel tüzelőanyagot és gáz-halmazállapotú tüzelőanyagot;
48.
»vegyes üzemű jármű«: olyan, vegyes üzemű motorral meghajtott jármű, amely a motor által felhasznált tüzelőanyagokat a jármű fedélzetén elhelyezett külön tárolórendszerekből biztosítja;
49.
»karbantartási üzemmód«: a vegyes üzemű motor olyan különleges üzemmódja, melynek célja javítás vagy a jármű forgalomból való eltávolítása, ha a vegyes üzemű motor működésképtelen;
50.
»gáz energiahányadosa (GER)«: vegyes üzemű motor esetében a gáznemű tüzelőanyag energiatartalmának és a két tüzelőanyag (dízel és gáz) energiatartalmának hányadosa (százalékban kifejezve), a tüzelőanyagok energiatartalmát az alacsonyabb fűtőértéken véve;
51.
»átlagos gázhányados«: a gáznemű tüzelőanyagnak egy menetciklusban kiszámított átlagos energiahányadosa;
52.
»1A. típusú, vegyes üzemű motor«: olyan vegyes üzemű motor, amely legalább 90 százalékos átlagos gázhányadossal működik a WHTC vizsgálati ciklus melegindításos részén (GERWHTC ≥ 90 %), és amely alapjáraton nem kizárólag dízelt fogyaszt és nem rendelkezik dízel üzemmóddal;
53.
»1B. típusú, vegyes üzemű motor«: olyan vegyes üzemű motor, amely legalább 90 százalékos átlagos gázhányadossal működik a WHTC vizsgálati ciklus melegindításos részén (GERWHTC ≥ 90 %), és amely vegyes üzemmódban alapjáraton nem kizárólag dízelt fogyaszt, de rendelkezik dízel üzemmóddal;
54.
»2A. típusú, vegyes üzemű motor«: olyan vegyes üzemű motor, amely 10 és 90 százalék közötti átlagos gázhányadossal működik a WHTC vizsgálati ciklus melegindításos részén (10 % GERWHTC 90 %), és amely nem rendelkezik dízel üzemmóddal, vagy olyan vegyes üzemű motor, amely legalább 90 százalékos átlagos gázhányadossal működik a WHTC vizsgálati ciklus melegindításos részén (GERWHTC ≥ 90 %), és amely alapjáraton kizárólag dízelt fogyaszt, de nem rendelkezik dízel üzemmóddal;
55.
»2B. típusú, vegyes üzemű motor«: olyan vegyes üzemű motor, amely 10 és 90 százalék közötti átlagos gázhányadossal működik a WHTC vizsgálati ciklus melegindításos részén (10 % GERWHTC 90 %), és amely rendelkezik dízel üzemmóddal, vagy olyan vegyes üzemű motor, amely legalább 90 százalékos átlagos gázhányadossal működik a WHTC vizsgálati ciklus melegindításos részén (GERWHTC ≥ 90 %), és amely alapjáraton vegyes üzemmódban tud kizárólag dízelt fogyasztani, és rendelkezik dízel üzemmóddal;
56.
»3B. típusú, vegyes üzemű motor«: olyan vegyes üzemű motor, amely legfeljebb 10 százalékos átlagos gázhányadossal működik a WHTC vizsgálati ciklus melegindításos részén (GERWHTC ≤ 10 %), és amely rendelkezik dízel üzemmóddal;”;
2.
a 3. cikk (1) bekezdésének helyébe a következő szöveg lép:
„(1) Valamely motorrendszer vagy motorcsalád önálló műszaki egységként történő EK-típusjóváhagyásának, jóváhagyott motorrendszerrel felszerelt járműnek a kibocsátások és a járműjavítási és -karbantartási információk tekintetében történő EK-típusjóváhagyásának vagy valamely járműnek a kibocsátások és a járműjavítási és -karbantartási információk tekintetében történő EK-típusjóváhagyásának megszerzéséhez a gyártó az I. melléklet rendelkezéseinek megfelelően bemutatja, hogy a járműveken vagy motorrendszereken elvégezték a vizsgálatokat, és megfelelnek a 4. és a 14. cikkben, valamint a III-VIII., a X., a XIII., a XIV. és a XVII. mellékletben meghatározott követelményeknek. A gyártó továbbá a referencia-tüzelőanyagok IX. mellékletben ismertetett specifikációinak való megfelelést is biztosítja. A vegyes üzemű motorok és járművek esetében a gyártónak ezenkívül a XVIII. mellékletében előírt követelményeket is teljesítenie kell.”;
3.
a 3. cikk (2)-(6) bekezdésének helyébe a következő szöveg lép:
„(2) Jóváhagyott motorrendszerrel felszerelt járműnek a kibocsátások és a járműjavítási és -karbantartási információk tekintetében történő EK-típusjóváhagyásának vagy járműnek a kibocsátások és a járműjavítási és -karbantartási információk tekintetében történő EK-típusjóváhagyásának megszerzéséhez a gyártó biztosítja az I. melléklet 4. szakaszában meghatározott beépítési előírások, valamint vegyes üzemű járművek esetében a XVIII. melléklet 6. szakaszában előírt további beépítési előírások betartását.
(3) A kibocsátások és a járműjavítási és -karbantartási információk tekintetében e rendelet alapján jóváhagyott, 2 380 kg feletti, de 2 610 kg referenciatömeget meg nem haladó jármű EK-típusjóváhagyása kiterjesztésének megszerzéséhez a gyártónak teljesítenie kell a VIII. melléklet 5. szakaszában meghatározott követelményeket.
(4) A X. melléklet 2.4.1. pontjában és a XIII. melléklet 2.1. pontjában meghatározott, az alternatív típusjóváhagyásra vonatkozó rendelkezések nem alkalmazandók motorrendszer vagy motorcsalád önálló műszaki egységként történő EK-típusjóváhagyásának céljára. Az említett rendelkezések a vegyes üzemű motorokra és járművekre sem vonatkoznak.
(5) Az olyan motorrendszereket és tervezési elemeket, amelyek hatással lehetnek a gáznemű és szilárd károsanyag-kibocsátásra, úgy kell megtervezni, legyártani, összeszerelni és beépíteni, hogy a motor - rendeltetésszerű használata esetén - megfeleljen az 595/2009/EK rendelet és e rendelet rendelkezéseinek. A gyártónak továbbá biztosítania kell azt is, hogy a jármű megfeleljen a 14. cikkben és e rendelet VI. mellékletében ismertetett menetcikluson kívüli kibocsátási követelményeknek. Vegyes üzemű motorok és járművek esetében a XVIII. melléklet rendelkezései is alkalmazandók.
(6) Egy motorrendszer vagy motorcsalád önálló műszaki egységként történő EK-típusjóváhagyásának vagy egy jármű kibocsátások és járműjavítási és -karbantartási információk tekintetében történő EK-típusjóváhagyásának megszerzéséhez a tüzelőanyag-tartomány tekintetében általános típusjóváhagyás, a tüzelőanyag-tartomány tekintetében korlátozott típusjóváhagyás vagy tüzelőanyag-specifikus típusjóváhagyás megszerzése érdekében a gyártó biztosítja az I. melléklet 1. szakaszában meghatározott követelményeknek való megfelelést.”;
4.
az 5. cikk (4) bekezdése a következő j) ponttal egészül ki:
„j)
adott esetben az önálló műszaki egységként típusjóváhagyásban részesített motor helyes beépítéséhez szükséges dokumentációcsomag.”;
5.
a 6. cikk a következőképpen módosul:
a)
a cikk a következő (1a) bekezdéssel egészül ki:
„(1a) Az (1) bekezdésben leírt eljárás helyett a jóváhagyó hatóság abban az esetben is megadja a motorrendszerre vagy motorcsaládra mint önálló műszaki egységre az EK-típusjóváhagyást, ha teljesül valamennyi alábbi feltétel:
a)
az EK-típusjóváhagyásra irányuló kérelem benyújtásának időpontjában már megadták a motorrendszer vagy motorcsalád önálló műszaki egységként való típusjóváhagyását az ENSZ-EGB 49. sz. előírása szerint;
b)
az e rendelet 2a-2f. cikkében a jármű fedélzeti diagnosztikai információihoz és a járműjavítási és -karbantartási információkhoz való hozzáférésre vonatkozóan előírt, a motorrendszerre vagy motorcsaládra alkalmazandó követelmények teljesülnek;
c)
a 4. cikk (7) bekezdésében meghatározott átmeneti időszakban teljesülnek az e rendelet X. mellékletének 6.2. pontjában előírt követelmények;
d)
Az e rendelet VII. mellékletének 3.1. és 5.1. pontjában, az e rendelet X. mellékletének 2.1. és 6.1. pontjában, az e rendelet XIII. mellékletének 2., 4.1., 5.1., 7.1., 8.1. és 10. pontjában, valamint az e rendelet XIII. melléklete 6. függelékének 1. pontjában meghatározott minden egyéb kivétel alkalmazandó.”;
b)
a (2) bekezdés helyébe a következő szöveg lép:
„(2) Az EK-típusjóváhagyásnak az (1) és az (1a) bekezdés szerinti megadásakor a jóváhagyó hatóság az I. melléklet 5. függelékében megadott minta szerint állítja ki az EK-típusbizonyítványt.”;
6.
a 8. cikk a következőképpen módosul:
a)
a cikk a következő (1a) bekezdéssel egészül ki:
„(1a) Az (1) bekezdésben leírt eljárás helyett a jóváhagyó hatóság abban az esetben is megadja a jóváhagyott motorrendszerrel felszerelt járműre az EK-típusjóváhagyást a kibocsátások és a járműjavítási és -karbantartási információkhoz való hozzáférés tekintetében, ha teljesül valamennyi alábbi feltétel:
a)
az EK-típusjóváhagyásra irányuló kérelem benyújtásának időpontjában már megadták a jóváhagyott motorrendszerrel felszerelt jármű típusjóváhagyását az ENSZ-EGB 49. sz. előírása szerint;
b)
az e rendelet 2a-2f. cikkében a jármű fedélzeti diagnosztikai információihoz és a járműjavítási és -karbantartási információkhoz való hozzáférésre vonatkozóan előírt követelmények teljesülnek;
c)
a 4. cikk (7) bekezdésében meghatározott átmeneti időszakban teljesülnek az e rendelet X. mellékletének 6.2. pontjában előírt követelmények;
d)
Az e rendelet VII. mellékletének 3.1. és 5.1. pontjában, az e rendelet X. mellékletének 2.1. és 6.1. pontjában, az e rendelet XIII. mellékletének 2., 4.1., 5.1., 7.1., 8.1. és 10. pontjában, valamint az e rendelet XIII. melléklete 6. függelékének 1. pontjában meghatározott minden egyéb kivétel alkalmazandó.”;
b)
a (2) bekezdés helyébe a következő szöveg lép:
„(2) Az EK-típusjóváhagyásnak az (1) és az (1a) bekezdés szerinti megadásakor a jóváhagyó hatóság az I. melléklet 6. függelékében megadott minta szerint állítja ki az EK-típusbizonyítványt.”;
7.
a 10. cikk a következőképpen módosul:
a)
a cikk a következő (1a) bekezdéssel egészül ki:
„(1a) Az (1) bekezdésben leírt eljárás helyett a jóváhagyó hatóság abban az esetben is megadja a járműre az EK-típusjóváhagyást a kibocsátások és a járműjavítási és -karbantartási információkhoz való hozzáférés tekintetében, ha teljesül valamennyi alábbi feltétel:
a)
az EK-típusjóváhagyásra irányuló kérelem benyújtásának időpontjában már megadták a jármű típusjóváhagyását az ENSZ-EGB 49. sz. előírása szerint;
b)
az e rendelet 2a-2f. cikkében a jármű fedélzeti diagnosztikai információihoz és a járműjavítási és -karbantartási információkhoz való hozzáférésre vonatkozóan előírt követelmények teljesülnek;
c)
a 4. cikk (7) bekezdésében meghatározott átmeneti időszakban teljesülnek az e rendelet X. mellékletének 6.2. pontjában előírt követelmények;
d)
Az e rendelet VII. mellékletének 3.1. és 5.1. pontjában, az e rendelet X. mellékletének 2.1. és 6.1. pontjában, az e rendelet XIII. mellékletének 2., 4.1., 5.1., 7.1., 8.1. és 10. pontjában, valamint az e rendelet XIII. melléklete 6. függelékének 1. pontjában meghatározott minden egyéb kivétel alkalmazandó.”;
b)
a (2) bekezdés helyébe a következő szöveg lép:
„(2) Az EK-típusjóváhagyásnak az (1) és az (1a) bekezdés szerinti megadásakor a jóváhagyó hatóság az I. melléklet 7. függelékében megadott minta szerint állítja ki az EK-típusbizonyítványt.”;
8.
a 16. cikk (5) bekezdése második albekezdésének helyébe a következő szöveg lép:
„A vizsgálati feltételeknek meg kell felelniük az ENSZ-EGB 49. sz. előírása 4. mellékletének 6. szakaszában előírt követelményeknek.”;
9.
az I., II. és IV-XIV. melléklet e rendelet III. mellékletének megfelelően módosul;
10.
a III. melléklet helyébe e rendelet IV. melléklete lép;
11.
a rendelet a XVIII. melléklettel egészül ki, amelynek szövege e rendelet V. mellékletében szerepel.
4. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2014. január 1-jétől kell alkalmazni, kivéve az I. melléklet 4. pontját, amely 2014. július 1-jétől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. január 31-én.

Labels: 7
1
8
20